
Parlamentul României

Camera Deputaţilor

Comisia pentru muncă şi protecţie socială
	Bucureşti,
	23 mai 2022

	Nr.
	4c-9/793


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, trimis Comisiei pentru muncă şi protecţie socială în procedură obişnuită, cu adresa 
nr. Plx 514/2018 din 8 octombrie 2018, pentru dezbatere pe fond.
PREŞEDINTE,
ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	23 mai 2022

	Nr.
	4c-9/793


R A P O R T

asupra propunerii legislative pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă
În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. Plx 514/2018 din 8 octombrie 2018, cu dezbaterea pe fond a propunerii legislative pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă.
Propunerea legislativă are ca obiect de reglementare modificarea şi completarea Legii nr.76/2002, în vederea acordării unei prime de instalare parţială, neimpozabilă, anumitor persoane care se încadrează în muncă şi care, în cazul modificării duratei iniţiale a contractului individual de muncă ori ca urmare a încheierii a două sau mai multe contracte individuale de muncă, cumulează o perioadă de cel puţin 12 luni de încadrare în muncă.
Propunerea legislativă a fost respinsă de Senat, în calitate de primă Cameră sesizată, în şedinţa din 3 octombrie 2018.

La întocmirea prezentului raport, comisia a avut în vedere:

· avizul favorabil al Consiliului Legislativ (nr.404/2.05.2018)

· avizul favorabil al Consiliului Economic şi Social (nr.1653/17.04.2018)

· avizul negativ al Comisiei pentru buget, finanţe şi bănci 
(nr.4c-2/661/16.04.2019)

· avizul negativ al Comisiei juridice, de disciplină şi imunităţi 
(nr.4c-13/841/30.10.2018)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/482/17.10.2018)

· avizul favorabil al Comisiei pentru egalitatea de şanse pentru femei şi bărbaţi (nr. 502/30.10.2018)

· punctele de vedere negative, ale Guvernului (nr.352/18.06.2018 și nr.10163/01.11.2021).

La dezbaterile care au avut loc în şedinţa comisiei din 17 mai 2022 a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, dl Cătălin Boboc – Secretar de Stat în cadrul Ministerului Muncii și Solidarității Sociale.
La lucrări au participat deputaţii, membri ai comisiei, conform listei de prezenţă.

Raportul comisiei a fost adoptat cu majoritate de voturi (2 voturi împotrivă).

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.
În urma finalizării dezbaterilor asupra propunerii legislative şi a documentelor conexe, membrii comisiei au hotărât să propună plenului Camerei Deputaţilor prezentul raport, de respingere a propunerii legislative, pentru următoarele considerente:
- dispoziția prevăzută la punctul 3 al propunerii legislative este redundantă pentru faptul că dispoziţiile art. 751 alin. (5) din Legea nr.76/2002 stabilesc faptul că persoanele care beneficiază de prima de instalare au dreptul la menţinerea acesteia şi în cazul în care, în perioada de 12 luni de la angajare, le încetează raportul de muncă sau de serviciu la angajatorul la care s-au încadrat în muncă şi se încadrează în termen de 30 de zile la un alt angajator;

- prevederile propunerii legislative pot produce o vulnerabilitate asupra exploatării în mod just a dispozițiilor Legii nr.76/2002, respectiv părțile interesate pot abuza de norma ce se doreşte a fi reglementată prin schimbarea caracterului contractului individual de muncă din perioadă determinată în perioadă nedeterminată și invers, având drept scop exploatarea abuzivă a legii.
- din punct de vedere tehnico-legislativ, redactarea unor prevederi nu întruneşte cerinţele stabilite prin art.6 alin.(1) din Legea nr.24/2000, republicată, cu modificările şi completările ulterioare, potrivit căruia „proiectul de act normativ trebuie să instituie reguli necesare, suficiente şi posibile care să conducă la o cât mai mare stabilitate şi eficienţă legislativă.” Astfel, normele propuse nu sunt corelate cu celelalte dispoziţii din actul normativ de bază, iar reglementarea este insuficientă şi incompletă. De asemenea, se utilizează un limbaj juridic care nu asigură unitatea terminologică în cadrul actului normativ de bază, precum şi redactarea adecvată stilului normativ. 

PREŞEDINTE,


SECRETAR,


Adrian Solomon 

Dan-Constantin Şlincu 

Şef birou Lidia Vlădescu

Întocmit, 

Consultant parlamentar Tudor Apetri

